laion/Wikipedia-Exotic huggingface dataset:
ক্রেগ ম্যাকডারমট

ক্রেগ জন ম্যাকডারমট (ইংরেজি: Craig John McDermott; জন্ম: ১৪ এপ্রিল, ১৯৬৫) কুইন্সল্যান্ড প্রদেশে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা ও কোচ। ১৯৮৭ সালে ভারত-পাকিস্তানে অনুষ্ঠিত ৪র্থ বিশ্বকাপ ক্রিকেট প্রতিযোগিতায় বিজয়ী অস্ট্রেলিয়া দলের অন্যতম খেলোয়াড় ছিলেন। ঐ প্রতিযোগিতায় তিনি সর্বাধিক ১৮ উইকেট লাভ করেছিলেন। সেমি-ফাইনালে পাকিস্তানের বিপক্ষে ৪৪ রানের বিনিময়ে ৫ উইকেট শিকার করেন ‘বিলি’ ডাকনামে পরিচিত ক্রেগ ম্যাকডারমট। বর্তমানে তিনি অস্ট্রেলিয়ার জাতীয় ক্রিকেট দলের বোলিং কোচের দায়িত্ব পালন করছেন। ১৯৮০-এর দশকের শেষার্ধ্ব থেকে ১৯৯০-এর দশকের শুরুর দিকে অস্ট্রেলিয়ার বোলিং আক্রমণের অন্যতম পুরোধা ছিলেন তিনি। তার সন্তান বেন ম্যাকডারমট অস্ট্রেলিয়ার পক্ষে ও অ্যালিস্টার ম্যাকডারমট কুইন্সল্যান্ডের পক্ষে খেলছেন। ছন্দময় বোলার হিসেবে সবিশেষ পরিচিতি রয়েছে ম্যাকডারমটের। ১৯৮৩-৮৪ মৌসুমে কুইন্সল্যান্ড বুলসের পক্ষে প্রথম-শ্রেণীর ক্রিকেটে অভিষেক ঘটে তার। ১৯৮৪-৮৫ মৌসুমে ওয়েস্ট ইন্ডিজের বিপক্ষে টেস্ট ক্রিকেটে অভিষিক্ত হন তিনি। ১৯৮৫ সালে প্রথম অ্যাশেজ সফরে যান ও ৩০ উইকেট লাভ করেন; কিন্তু বোলিংয়ে অধিক রান দেন। ইংল্যান্ডের বিপক্ষেই তিনি অধিক সফল ছিলেন। শেষ অ্যাশেজ সফরে ৩২ উইকেট পান। টেস্ট ও ওডিআইয়ে যে-কোন কুইন্সল্যান্ডীয় ক্রিকেটারের তুলনায় তিনি সর্বাধিক উইকেট লাভের রেকর্ড গড়েছেন। অন্য কুইন্সল্যান্ডীয় মিচেল জনসন দেড়শতাধিক টেস্ট উইকেট পেয়েছেন। অসময়ে আঘাতপ্রাপ্তিজনিত কারণে ১৯৯৫ সালে ওয়েস্ট ইন্ডিজ সফর এবং ১৯৯৬ সালের বিশ্বকাপে যোগ দিতে ব্যর্থ হন। এছাড়াও তিনি ১৯৯৩ সালে অ্যাশেজ সফরে যেতে পারেননি; ফলে শেন ওয়ার্ন ও মার্ভ হিউজ তার অনুপস্থিতিতে দলে পাকাপোক্তভাবে স্থান করে নেন। ১২ মে, ২০১১ তারিখে ঘোষণা করা হয় যে তিনি অস্ট্রেলিয়া ক্রিকেট দলের নতুন বোলিং কোচ হিসেবে মনোনীত হয়েছেন। তিনি ট্রয় কুলি’র স্থলাভিষিক্ত হন। এর এক বছর পর ১১ মে, ২০১২ তারিখে ম্যাকডারমট এ পদ ত্যাগ করেন। এর কারণ হিসেবে তিনি বলেন যে, অনেক বিদেশ সফরই এর মূল কারণ। এরপর ক্রেগ ম্যাকডারমট নতুন বোলিং কোচ হিসেবে মনোনীত হন ও আয়ারল্যান্ড ক্রিকেট দলের পরামর্শক নিযুক্ত হন। নভেম্বর, ২০১২ সালে তিনি ফাস্ট-বোলিং ক্লিনিকের একটি প্রতিষ্ঠান উদ্বোধনের ঘোষণা দেন। "Records / Australia / Test matches / Most wickets"। Cricinfo। ESPN। সংগ্রহের তারিখ ২০১৭-০৪-২৯।  "Records / Australia / One-Day Internationals / Most wickets"। Cricinfo। ESPN। সংগ্রহের তারিখ ২০১৭-০৪-২৯।  Brettig, Daniel। "McDermott named Australia's bowling coach"। cricinfo.com। সংগ্রহের তারিখ ১২ মে ২০১১।  "Craig McDermott quits as national bowling coach"। ১১ মে ২০১২।  "Australian Craig McDermott is new Ireland bowling coach"। সংগ্রহের তারিখ ৪ সেপ্টেম্বর ২০১২।  "McDermott to chart his own pace course"। Wisden India। ৭ নভেম্বর ২০১২। ২৮ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৩।  ব্রেন্ডন জুলিয়ান আলিক ব্যানারম্যান উইজডেন বর্ষসেরা ক্রিকেটার ১৯৯৬ ক্রিকেট বিশ্বকাপ দলসমূহ ক্রিকেট বিশ্বকাপের পাঁচ-উইকেট প্রাপ্তির তালিকা আন্তর্জাতিক ক্রিকেটে অংশগ্রহণকারী পরিবারের তালিকা অস্ট্রেলীয় একদিনের আন্তর্জাতিক ক্রিকেটারদের তালিকা উইকিমিডিয়া কমন্সে ক্রেগ ম্যাকডারমট সংক্রান্ত মিডিয়া রয়েছে। ইএসপিএনক্রিকইনফোতে ক্রেগ ম্যাকডারমট (ইংরেজি) ক্রিকেটআর্কাইভে ক্রেগ ম্যাকডারমট (সদস্যতা প্রয়োজনীয়) (ইংরেজি) Gold Coast Sporting Hall of Fame Craig McDermott Benaud, Richie (১৯৯১)। Border & Co: A Tribute To Cricket's World Champions। Hamlyn Australia। আইএসবিএন 0-947334-31-9।  প্রবেশদ্বার:  ক্রিকেট জীবনী
দোলেন অমুরজাকভ স্টেডিয়াম

দোলেন অমুরজাকভ স্টেডিয়াম কিরগিজস্তানের বিশকেকে অবস্থিত একটি বহুমুখী স্টেডিয়াম। এটি বর্তমানে ফুটবল ম্যাচ খেলার জন্য বেশি ব্যবহৃত হয়। এই স্টেডিয়ামের দর্শক ধারণক্ষমতা ২৩,০০০। বর্তমানে এটি কিরগিজস্তান জাতীয় ফুটবল দলের হোম গ্রাউন্ড। এটি কিরগিজস্তানের সবচেয়ে বড় স্টেডিয়াম। পূর্বে এটি স্পার্টাক স্টেডিয়াম নামে পরিচিত ছিল। স্টেডিয়ামটি কিরগিজ প্রজাতন্ত্র ফুটবল ফেডারেশনের মালিকানাধীন এবং স্থানীয় রেডিও-টেলিভিশন সংস্থা কেটিআরকে দ্বারা পরিচালিত হয়। "Stadiums in Kyrgyzstan"। www.worldstadiums.com। ২৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১১।
লুচো বাত্তিস্তি

লুচো বাত্তিস্তি (৫ মার্চ ১৯৪৩ - ৯ সেপ্টেম্বর ১৯৯৮) ছিলেন একজন ইতালীয় গায়ক-গীতিকার। তাকে ইতালীয় পপ/রক সঙ্গীত ইতিহাসের সবচেয়ে বিখ্যাত এবং সবচেয়ে প্রভাবশালী সঙ্গীতশিল্পী এবং লেখকদের একজন হিসেবে বিবেচনা করা হয়। বাত্তিস্তি ১৯৬৬ সালে কর্মজীবন শুরু করেন এবং ১৯৬৯ থেকে ১৯৯৪ সাল পর্যন্ত তিনি ১৮টি অ্যালবাম প্রকাশ করেন। তার সৃষ্টির উল্লেখযোগ্য অংশ স্পেনীয় (বিভিন্ন অ্যালবাম) এবং ইংরেজি (একটি অ্যালবাম) ভাষায় অনুবাদ হয়। বাত্তিস্তি রিয়েতি প্রদেশের (উত্তর লাজিও) পোজ্জো বুস্তনে শহরে জন্ম গ্রহণ করেন এবং ১৯৫০ সালে পরিবারের সাথে রোম চলে যান। ১৯৬০-এর দশকে, একজন স্বশিক্ষিত গিটার বাদক, সুরকার হিসাবে তার অভিষেক হয়। তিনি রোম, নাপলীর স্থানীয় ব্যান্ডে পারফর্ম করেন এবং পরে মিলানের ই কাম্পিওনি (চ্যাম্পিয়নগণ)-এ যোগ দেন। "Lucio Battisti, 55, Italian Pop Performer"। দ্য নিউ ইয়র্ক টাইমস। নিউ ইয়র্ক টাইমস। সেপ্টেম্বর ২৪, ১৯৯৮।  উইকিমিডিয়া কমন্সে লুচো বাত্তিস্তি সংক্রান্ত মিডিয়া রয়েছে। (ইতালীয়) www.luciobattisti.info – ডিস্কোগ্রফি এবং অন্যদের তথ্য (ইতালীয়) সম্পূর্ণ ডিস্কোগ্রফি
১৯৩৮ ব্রিটিশ এভারেস্ট পর্বত অভিযান

১৯৩৮ খ্রিষ্টাব্দের ব্রিটিশ এভারেস্ট পর্বত অভিযান হচ্ছে ব্রিটিশদের সপ্তম এভারেস্ট পর্বত অভিযান। এই অভিযানে নেতৃত্ব দেন প্রথম নন্দাদেবী শৃঙ্গ জয়কারী পর্বতারোহী হ্যারল্ড উইলিয়াম টিলম্যান। এছাড়াও দলে ছিলেন এরিক শিপটন, ফ্রাঙ্ক স্মাইথ, ওডেল, পিটার লয়েড এবং ক্যাপ্টেন অলিভার। শেরপা মালবাহক হিসেবে দলে ছিলেন তেনজিং নোরগে, আং শেরিং, আং জিংমে, ওয়াংদি নরবু, রিনজিং, লোবসাং, লাকপা তেনজিং, ওলো ভুটিয়া প্রভৃতি। দলটি দার্জিলিং থকে শুরু করে সিকিম হয়ে তিব্বতে পৌঁছয়। এপ্রিলে রংবুক মঠ পেরিয়ে আরো উঁচুতে মূল শিবির স্থাপন করা হয়। নর্থকল বা উত্তর গিরিবর্ত্মকে এড়িয়ে এভারেস্ট পর্বত আরোহণ করার দ্বিতীয় পথ খোঁজার উদ্দেশ্যে মূল শিবির থেকে টিলম্যান, তেনজিং নোরগে, আং শেরিং, আং জিংমে লোলা গিরিবর্ত্মে পৌঁছন। কিন্তু সেখানকার আবহাওয়া খারাপ থাকায় তারা মূল শিবিরে ফিরে আসেন। মূল শিবির থেকে একটা দল পূর্ব রংবুক হিমবাহ ধরে, অপর একটি দল মূল রংবুক হিমবাহ ধরে যাত্রা করে। মূল রংবুক হিমবাহ ধরে যাত্রাকারী দলের অলিভার, টিলম্যান, তেনজিং নোরগে, ওয়াংদি এবং আরো দুজন শেরপা হিমানী সম্প্রপাতের কবলে পড়লেও কোনরকম ক্ষয়ক্ষতি ছাড়াই বেরিয়ে আস্তে সক্ষম হন। ২২,০০০ ফুট উচ্চতার নর্থকলে চার নম্বর শিবির স্থাপন করে এরিক শিপটন, ফ্রাঙ্ক স্মাইথ, তেনজিং নোরগে, আং শেরিং, ওয়াংদি নরবু, রিনজিং, লোবসাং, লাকপা তেনজিং এবং ওলো ভুটিয়া উত্তর পূর্ব দিক দিয়ে উঠে ২৫,৮০০ ফুট উচ্চতায় পঞ্চম শিবির স্থাপন করেন। চার থেকে পাঁচ নম্বর শিবিরে আসার পথে দুজন শেরপা অসুস্থ হয়ে পড়লে তেনজিং নোরগে পুনরায় নেমে প্রয়োজনীয় তাঁবু ও জ্বালানী নিয়ে ঐ একই পথ ঐ দিনে আবার উঠে আসেন। পরের দিন ২৭,০০০ ফুট উচ্চতা অব্দি আরোহণ করে ষষ্ঠ শিবির স্থাপন করা হয়। বরফের আধিক্য ও প্রচন্ড তুষারপাত দেখে ষষ্ঠ শিবির থেকে নেমে যাওয়ার সিদ্ধান্ত নেওয়া হয়। অবতরণের সময় নর্থকলে চার নম্বর শিবিরে দলের শেরপা সদস্য পাশাং ভুটিয়া পক্ষাঘাতে আক্রান্ত হলে টিলম্যান তাকে নিরাপদে মূল শিবিরে ফিরিয়ে আনেন। এই অভিযানের পর টিলম্যান সরকারী ভাবে টাইগার উপাধি প্রচলন করেন। এই অভিযানে যে সমস্ত শেরপারা ষষ্ঠ শিবির পর্যন্ত আরোহণ করেন, তাদের প্রথম টাইগার উপাধি ও পদক দেওয়া হয়। স্বপ্নশিখরে তেনজিং - জেমস র‍্যামসে উলম্যান, অনুবাদ - সুকুমার চক্রবর্তী, প্রকাশক - সূর্যেন্দু ভট্টাচার্য্য, ২০এ রাধানাথ বোস লেন, কলকাতা ৭০০০০৬, আইএসবিএন ৯৭৮-৮১-৯০৯৮৭৮-১-৩
উইকেট

উইকেট (ইংরেজি: Wicket) ক্রিকেটের পরিভাষাবিশেষ। ক্রিকেট খেলায় উইকেট শব্দটি প্রায়শঃই উচ্চারিত হয় ও বিভিন্ন সময় বিভিন্ন অর্থ বহন করে। তন্মধ্যে - ১.  একগুচ্ছ স্টাম্প ও বেলের সমষ্টি। স্টাম্প নামে পরিচিত তিনটি কাঠি মাটিতে পুঁততে হয়। কাঠি তিনটির ওপর আরো দুইটি ছোট কাঠি রয়েছে যা বেল নামে পরিচিত; ২.  মাঠের মাঝামাঝি এলাকায় অবস্থিত পিচ; অথবা ৩.  একজন ব্যাটসম্যানের আউট। উইকেট শব্দটির উৎপত্তি ঘটেছে ক্ষুদ্র ফটক বা উইকেট গেট থেকে। ঐতিহাসিকভাবে ক্রিকেট খেলায় উইকেটে দু’টি মাত্র স্টাম্প ও একটি বেলের সমন্বয়ে গঠিত ছিল। তখন এটি দেখতে ফটকের অনুরূপ। ১৭৭৫ সালে মধ্যবর্তী স্টাম্প ব্যবহার প্রবর্তিত হয়। অধিকাংশ সময়ই উইকেটে দুইটি সেটের একটি হিসেবে তিনটি স্টাম্প ও দুইটি বেইল ক্রিকেট পিচের শেষ প্রান্তসীমায় রাখা হয়। একজন ব্যাটসম্যান কর্তৃক উইকেটটি সংরক্ষিত থাকে। তিনি ব্যাট দিয়ে বলকে আটকানোর চেষ্টা করেন যাতে উইকেটে স্পর্শ করতে না পারে। পাশাপাশি বলকে মাঠের অভ্যন্তরে কিংবা বাইরে ফেলার মাধ্যমে রান নেয়ার দিকে মনোনিবেশ ঘটান। গত তিনশত বছরের মধ্যে উইকেটের আকার-আকৃতি বেশ কয়েকবার পরিবর্তিত হয়েছে। এর পরিমাপ এবং অবস্থান ক্রিকেটের আইনের ৮নং ধারা মোতাবেক পরিচালিত হয়। একজন ব্যাটসম্যানের আউটকে উইকেট হিসেবে চিহ্নিত করা হয়। তখন ব্যাটসম্যান তার নিজের উইকেট হারিয়েছেন বলে উল্লেখ করেন। আবার তা যদি বোলার কর্তৃক হয়ে থাকে, তখন বোলার উইকেট লাভ করেছেন বলে চিহ্নিত হন। কয়েকটি উইকেট প্রাপ্তির ফলে বোলারের যোগ্যতার অন্যতম মাপকাঠি হয়ে থাকে। একজন বোলারের এক ইনিংসে সংগৃহীত ৫ উইকেট প্রাপ্তিকে একজন ব্যাটসম্যানের সেঞ্চুরির সমমান হিসেবে খসড়াভাবে মনে করা হয়। বোল্ড, রান আউট, স্টাম্পড অথবা হিট উইকেটের মাধ্যমে ব্যাটসম্যান আউট হয়ে তার উইকেট হারিয়েছেন বলা হয়ে থাকে। এ বিষয়ে ক্রিকেটের আইনের ২৮নং ধারায় লিপিবদ্ধ রয়েছে। বেল যদি স্টাম্পের ওপর থেকে পড়ে যায় কিংবা বল অথবা ব্যাটের সাহায্যে স্টাম্প উপড়ে যায় কিংবা ফিল্ডার কর্তৃক ব্যাটের সংস্পর্শে বল শূন্য থেকে হাতে লুফে নেয় অথবা ফিল্ডার কিংবা কর্তৃক উইকেট-রক্ষক কর্তৃক স্টাম্প ভেঙ্গে যায়, তাহলে ব্যাটসম্যান আউট হবেন। দুইজন ব্যাটসম্যান একই সময়ে ব্যাট করলে তখন তা ইনিংসের নির্দিষ্ট জুটি হিসেবে পরিচিত হয়। প্রথম উইকেট জুটি বলতে ইনিংসের গোড়াপত্তন করতে নেমে দুইজন ব্যাটসম্যানের একজন আউট হওয়াকে বুঝায়। দ্বিতীয় উইকেট জুটিতে তৃতীয় ব্যাটসম্যানের সাথে প্রথম উইকেটে জুটির একজন ব্যাটসম্যানের সাথে গড়ে উঠে যা তাদের যে-কেউ আউট হবার মাধ্যমে পরিসমাপ্তি ঘটে। এভাবে পরবর্তীতে তৃতীয় থেকে দশম উইকেট জুটির সৃষ্টি হয়। তবে দশম উইকেট বা শেষ উইকেট জুটিতে একাদশ ব্যাটসম্যানের সাথে গড়ে উঠলেও দশম বা শেষ ব্যাটসম্যান আউট হলে দলের ইনিংস শেষ হয়ে যায়। নির্দিষ্টসংখ্যক উইকেটের ব্যবধানে একটি দল জিততে পারে। এর মানে হলো যে, দলটি প্রতিপক্ষের রানের লক্ষ্যমাত্রাকে অতিক্রমণের লক্ষ্যে পরবর্তীতে ব্যাটিং করে নির্দিষ্ট ওভার, সময় ও নির্দিষ্টসংখ্যক ব্যাটসম্যানকে ব্যাটিংয়ে না নামিয়েই বিজয়ী হয়েছে। উদাহরণ হিসেবে যদি একটি দল জয়ের লক্ষ্যে চারজন ব্যাটসম্যান আউট হয়ে রান সংখ্যা অতিক্রম করে, তাহলে দল ছয় উইকেটে বিজয়ী হবে। যদি দশজন ব্যাটসম্যানই আউট হয়ে যায়, তবে দলের ইনিংস শেষ হয়ে যাবে ও দলটি নির্দিষ্ট রানের ব্যবধানে হেরে যাবে। "A glossary of cricket terms". ESPNcricinfo. Retrieved 13 May 2008. The Laws of Cricket – Law 8: The wickets ওয়েব্যাক মেশিনে আর্কাইভকৃত ১০ অক্টোবর ২০০৮ তারিখে. ক্রিকেট প্রবেশদ্বার রান হ্যাট্রিক অপরাজিত টেস্ট ক্রিকেটে হ্যাট্রিকের তালিকা
হোয়াইট কলার (টিভি সিরিজ)

হোয়াইট কলার, জেফ ইস্টিন নির্মিত ইউএসএ নেটওয়ার্ক পরিবেশিত একটি আমেরিকান ড্রামা সিরিজ। এর প্রথম প্রিমিয়ার ছিল ২০০৯-এর ২৩ অক্টোবরে, ৬টি সম্পূর্ণ মৌসুম সম্প্রচারের পর ২০১৪-এর ১৮ই ডিসেম্বরে এর সম্প্রচার বন্ধ হয়। নিল ট্যাফি (ম্যাট বুমার) একজন সাবেক চোর, পিটার বার্ক (টিম ডিকে) একজন এফবিআই এজেন্ট। তাদের কেন্দ্র করেই তৈরি করা এই টেলিভিশন সিরিজটি। ক্যাফ্রিকে একটি জালয়াতির মামলায় এফবিআইয়ের হোয়াইট কলার ক্রাইম ইউনিটের স্পেশাল এজেন্ট বার্ক গ্রেপ্তার করে। বান্ধবী কেটের সঙ্গে দেখা করতে কারাগার থেকে পালান ক্যাফ্রি, কিন্তু দেখাতো হয়ইনা উল্টো আবার ধরা পড়েন। তখন কেটকে খুঁজে বের করতে ক্যাফ্রি, পিটারকে প্রস্তাব দেন, অপরাধীদের খুঁজে বের করতে এফবিআইকে সাহায্য করবেন তিনি। বিনিময়ে তাকে বের হওয়ার সুযোগ দিতে হবে কারাগার থেকে, তবে তার গতিবিধি নজরে রাখার জন্য পায়ে থাকবে গ্লোবাল পজিশনিং সিস্টেমের অ্যাঙ্কেল মনিটর। শুরু হয় এফবিআইয়ের উপদেষ্টা হিসেবে আইনের পক্ষে ক্যাফ্রির নতুন জীবন। উইকিমিডিয়া কমন্সে হোয়াইট কলার (টিভি সিরিজ) সংক্রান্ত মিডিয়া রয়েছে। দাপ্তরিক ওয়েবসাইট টুইটারে হোয়াইট কলার White Collar Wiki kalerkantho[স্থায়ীভাবে অকার্যকর সংযোগ] হোয়াইট কলার Munn, Patrick (জুলাই ১৬, ২০১২)। "Alibi Acquires UK Rights To 'White Collar' & 'The Glades'"। TVWise। জুলাই ১৮, ২০১২ তারিখে মূল থেকে আর্কাইভ করা। সংগ্রহের তারিখ মার্চ ৩১, ২০১৩।  Munn, Patrick (জুলাই ২৫, ২০১২)। "Alibi Sets UK Premiere Date For White Collar Season Two"। TVWise। নভেম্বর ১০, ২০১২ তারিখে মূল থেকে আর্কাইভ করা। সংগ্রহের তারিখ মার্চ ৩১, ২০১৩।  "Jeseň na PLUSke a Dajto"। Serialy.sk। আগস্ট ১০, ২০১২। [স্থায়ীভাবে অকার্যকর সংযোগ] "Jeseň na PLUSke a Dajto"। Serialy.sk। আগস্ট ১৭, ২০১২। [স্থায়ীভাবে অকার্যকর সংযোগ] "Sarjauutuus: Kovat kaulassa alkaa maanantaina 3.1.2011"। ডিসেম্বর ৩০, ২০১০।
আন্তর্জাতিক ইনফরমেটিক্স অলিম্পিয়াড

আন্তর্জাতিক ইনফরমেটিক্স অলিম্পিয়াড মাধ্যমিক স্কুল শিক্ষার্থীদের জন্য একটি প্রোগ্রামিং প্রতিযোগিতা। ১৯৮৯ সালে বুলগেরিয়ায় প্রথম আসর অনুষ্ঠিত হয়। এই প্রতিযোগিতা দুই দিন ধরে অনুষ্ঠিত হয়। প্রতিটা দেশ থেকে জাতীয় অলিম্পিয়াডে জয়ী সর্বোচ্চ ৪ জন এই প্রতিযোগিতায় অংশ নিতে পারে। প্রত্যেককে স্বতন্ত্রভাবে অংশগ্রহণ করতে হয়। প্রতিটা দলের সাথে একজন দলনেতা, একজন উপনেতা এবং অতিথি পাঠানো হয়। IOI হল বিশ্বের সবচেয়ে মর্যাদাপূর্ণ কম্পিউটার বিজ্ঞান প্রতিযোগিতার একটি। প্রতিযোগিতার প্রতিটি দিনেই প্রতিযোগীদেরকে চারটি করে সমস্যা দেয়া হয় এবং সমাধান করার জন্য পাঁচ ঘণ্টা সময় দেয়া হয়। প্রতিযোগীরা পরস্পরের মধ্যে যোগাযোগ করতে পারেন না এবং কোনো বই থেকে সহায়তাও নিতে পারেন না। সমস্যার সমাধান করতে হয় সি, সি++ অথবা প্যাসকেলে। প্রতিযোগিতায় সমস্যাগুলো সহজ থেকে কঠিন অনুসারে ভাগ করা থাকে। প্রতিটি সমস্যা সমাধানের জন্য নির্দিষ্ট পয়েন্ট পাওয়া যায়। সর্বোচ্চ পয়েন্ট অর্জনকারী বিজয়ী হয়। একাধিক প্রতিযোগী সমান পয়েন্ট পেলে ভুল উত্তর এবং সময় অনুযায়ী টাই ব্রেক করা হয়। প্রথম ৫০% প্রতিযোগীকে ব্রোঞ্জ, রৌপ্য এবং স্বর্ণপদক দেয়া হয়। বাংলাদেশের জাতীয় পর্যায়ের ইনফরমেটিক্স অলিম্পিয়াডে বর্তমানে শুধুমাত্র সি/সি++ ব্যবহার করা যায়, তাই বাংলাদেশ থেকে অংশ নিতে এই দুটি ভাষার যেকোন একটা শেখা বাধ্যতামূলক। বাংলাদেশ থেকে অংশগ্রহণের জন্য প্রথমে বাংলাদেশ ইনফরমেটিক্স অলিম্পিয়াডে অংশগ্রহণে যোগ্যতা অর্জন করতে হবে। প্রথমে বিভাগীয় পর্যায়ে অংশগ্রহণ করে তারপর জাতীয় পর্যায়ের প্রতিযোগিতায় অংশ নিতে হয়। বিভাগীয় পর্যায়ে অংশ গ্রহণের সময় প্রতিযোগীকে অবশ্যই কোনো স্কুল/কলেজের শিক্ষার্থী হতে হবে অথবা সর্বোচ্চ উচ্চ মাধ্যমিক/এ-লেভেল পরীক্ষার্থী হতে হবে। আন্তর্জাতিক বিজ্ঞান অলিম্পিয়াড আন্তর্জাতিক গণিত অলিম্পিয়াড আন্তর্জাতিক পদার্থবিজ্ঞান অলিম্পিয়াড আন্তর্জাতিক জীববিজ্ঞান অলিম্পিয়াড "International Olympiad in Informatics"। ioinformatics.org। সংগ্রহের তারিখ ২০২৩-০৮-২৬।  অফিসিয়াল ওয়েবসাইট বাংলাদেশ ইনফরমেটিক্স সাইট
আন্তর্জাতিক পদার্থবিজ্ঞান অলিম্পিয়াড

আন্তর্জাতিক পদার্থবিজ্ঞান অলিম্পিয়াড হাই স্কুল শিক্ষার্থীদের জন্য একটি প্রতিযোগিতা। ১৯৬৭ সালে পোল্যান্ডের ওয়ারশতে এর প্রথম আসর অনুষ্ঠিত হয়। প্রতিটি দল গঠন করা হয় সর্বোচ্চ পাঁচ জন প্রতিযোগী ও দুইজন দলনেতা নিয়ে। প্রতিযোগীদেরকে স্বতন্ত্রভাবে অংশগ্রহণ করতে হয় এবং তত্ত্বীয় ও ব্যবহারিক পরীক্ষায় অংশগ্রহণ করতে হয়। প্রতিযোগিতাটি দুই দিন ধরে অনুষ্ঠিত হয়, তবে এর মাঝে এক দিন বিরতি থাকে। এর মধ্যে এক দিন তত্ত্বীয় পরীক্ষার জন্য। তত্ত্বীয় পরীক্ষা পাঁচ ঘণ্টা সময়ব্যাপী অনুষ্ঠিত হয় এবং তিনটি প্রশ্নের উত্তর দিতে হয়, প্রতিটি প্রশ্নের একাধিক অংশ থাকে। তত্ত্বীয় পরীক্ষার পূর্ণ মান ৩০। ব্যবহারিক অংশে একটি বা দুটি ল্যাবরেটরী পরীক্ষণ থাকে, ব্যবহারিকের জন্যও পাঁচ ঘণ্টা সময় বরাদ্দ থাকে। ব্যবহারিকের পূর্ণমান ২০। এই প্রতিযোগিতায় বিশ্ববিদ্যালয়ের শিক্ষার্থীরা অংশগ্রহণ করতে পারে না এবং অংশগ্রহণকারীদের বয়স অবশ্যই অনূর্ধ্ব ২০ হতে হয়। বাংলাদেশ পদার্থবিজ্ঞান অলিম্পিয়াড আন্তর্জাতিক বিজ্ঞান অলিম্পিয়াড
আন্তর্জাতিক রসায়ন অলিম্পিয়াড

আন্তর্জাতিক রসায়ন অলিম্পিয়াড হাই স্কুল শিক্ষার্থীদের জন্য একট প্রতিযোগিতা। ১৯৬৮ সালে চেকোস্লোভাকিয়ার প্রাগে এর প্রথম আসর বসে। প্রতিটি দল চারজন শিক্ষার্থী এবং দুইজন মেন্টর নিয়ে গঠিত হয়। প্রতিযোগীদেরকে অবশ্যই অনূর্ধ্ব ২০ হতে হয়। প্রতিযোগিতায় তত্ত্বীয় ও ব্যবহারিক অংশ থাকে। দুই অংশের জন্যই পাঁচ ঘণ্টা সময় বরাদ্দ থাকে। দুটি অংশের পরীক্ষা পৃথক দুই দিনে অনুষ্ঠিত হয়। তত্ত্বীয় অংশের মান ৬০ পয়েন্ট এবং ব্যবহারিক অংশের মান ৪০ পয়েন্ট। বাংলাদেশ রসায়ন অলিম্পিয়াড আন্তর্জাতিক বিজ্ঞান অলিম্পিয়াড International Chemistry Olympiad "সংরক্ষণাগারভুক্ত অনুলিপি"। ৮ মে ২০১৩ তারিখে মূল থেকে আর্কাইভ করা। সংগ্রহের তারিখ ২০ মে ২০১৩।  http://icho43.metu.edu.tr/ http://www.icho2010.org/en/home.html http://www.35icho.uoa.gr/ উইকিমিডিয়া কমন্সে আন্তর্জাতিক রসায়ন অলিম্পিয়াড সংক্রান্ত মিডিয়া রয়েছে। Official site of the 44th IChO, 2012 ওয়েব্যাক মেশিনে আর্কাইভকৃত ১২ ফেব্রুয়ারি ২০১৪ তারিখে Official site of the 43rd IChO, 2011 Official site of the 42nd IChO, 2010 Official site of the 41st IChO, 2009 Official site of the 40th IChO, 2008 Official site of the 39th IChO, 2007 Official site of the 38th IChO, 2006 Official site of the 37th IChO, 2005 Official site of the 36th IChO, 2004 Official site of the 35th IChO, 2003 Official site of the International Chemistry Olympiad International Information Center ওয়েব্যাক মেশিনে আর্কাইভকৃত ২৫ অক্টোবর ২০১৫ তারিখে Preparatory problems, final results, and the theoretical and practical examinations from each competition can be found on the respective IChO's website. iranian chemistry olympiad
ম্যাগডেবার্গের জলের সেতু

ম্যাগডেবার্গের জলের সেতু বার্লিন শহরের একদম কাছের শহর ম্যাগডেবার্গে অবস্থিত। এই সেতু পূর্ব ও পশ্চিম জার্মানির সীমান্তে এলবা নদীতে অবস্থিত। সেতুটি তৈরি করতে ২৪ হাজার মেট্রিক টন স্টিল আর ৬৮ হাজার ঘনমিটার কংক্রিট প্রয়োজন হয়েছিল। সেতুটি মোটরগাড়ি, ট্রেন বা অন্য কোনো স্থলযান চলাচলের জন্য তৈরি করা হয়নি; এই সেতু দিয়ে বাণিজ্যিক জাহাজ, স্টিমার, লঞ্চ ইত্যাদি জলযান চলাচল করে। ৯১৮ মিটার দীর্ঘ ও ৩৪ মিটার প্রশস্ত এই সেতুর পানির গভীরতা ৪ দশমিক ২৫ মিটার। ১৯১৯ সালে প্রথম এই সেতু নির্মাণের প্রস্তাব দেওয়া হয়। তারপর সেতুটির গুরুত্ব বুঝতে পেরে জার্মান সরকার ১৯৩৮ সালে এর নির্মাণকাজ শুরু করে। কিন্তু দ্বিতীয় বিশ্বযুদ্ধের কারণে কাজ বন্ধ হয়ে যায়। এরপর দীর্ঘদিন কেউই আর সেতুটি নিয়ে কিছু ভাবেনি। পরবর্তী সময় দুই জার্মানি একত্র হওয়ার পর ১৯৯৭ সালে পুনরায় এর কাজ শুরু হয়। ছয় বছর পর সমাপ্ত হয় এর কাজ। প্রায় অর্ধবিলিয়ন ইউরো দিয়ে তৈরি সেতুটি বার্লিনের দুটি বিখ্যাত ক্যানালকে সংযুক্ত করেছে। অন্য কথায়, পূর্ব ও পশ্চিম জার্মানিকে সংযুক্ত করেছে। এলবা-হাভেল ও মিটারল্যান্ড নামের এই দুই ক্যানাল সংযুক্ত করায় অনেক সুবিধা হয়েছে। এখন বাণিজ্যিক জাহাজগুলো রাইন নদীতে, বার্লিন বন্দরে সহজে পৌঁছাতে পারে। এতে জাহাজগুলোকে প্রায় ১২ কিলোমিটার পথ কম পাড়ি দিতে হয়। বাণিজ্যিক গুরুত্বের পাশাপাশি পর্যটকদের নজর কেড়েছে এই ওয়াটার ব্রিজ। প্রতিদিন দেশি বিদেশি হাজার হাজার দর্শক এই সেতু দেখতে এখানে ভিড় জমায়। Bridge of the Mittellandkanal crossing the Elbe river জলের সেতু ওয়েব্যাক মেশিনে আর্কাইভকৃত ৫ মে ২০১৫ তারিখে,আবুল বাসার, দৈনিক প্রথম আলো। ঢাকা থেকে প্রকাশের তারিখ: ২২-০৩-২০১৩ খ্রিস্টাব্দ। এই সেতুটা ব্যতিক্রম, বিডিটুডে.নেট। ঢাকা থেকে প্রকাশের তারিখ: ০৬-১০-২০১২ খ্রিস্টাব্দ। dw-world.de News Article Snopes Photo Gallery Google Maps view of bridge স্ট্রাকচারে Magdeburg Canal Bridge (ইংরেজি)
চেতন শর্মা

চেতন শর্মা (উচ্চারণ; মারাঠি: चेतन शर्मा; জন্ম: ৩ জানুয়ারি, ১৯৬৬) পাঞ্জাবের লুধিয়ানায় জন্মগ্রহণকারী সাবেক ভারতীয় আন্তর্জাতিক ক্রিকেটার। ১৯৮৭ সালের বিশ্বকাপ ক্রিকেটে ভারতীয় দলের অন্যতম সদস্য ছিলেন। বিশ্বকাপ ক্রিকেটের ইতিহাসে প্রথমবারের মতো হ্যাট্রিক করে স্মরণীয় হয়ে আছেন তিনি। দ্রোণাচার্য পুরস্কার বিজয়ী ব্যক্তিত্ব দেশ প্রেম আজাদ ছিলেন তার কোচ। মাত্র ৫ ফুট ৩ ইঞ্চি উচ্চতাবিশিষ্ট হওয়া স্বত্ত্বেও ১৯৮০-এর দশকে ভারতের অন্যতম দ্রুতগামী বোলার হিসেবে পরিচিত ছিলেন। ১৬ বছর বয়সে হরিয়ানা দলের মাধ্যমে প্রথম-শ্রেণীর ক্রিকেটে অভিষেক ঘটে চেতন শর্মার। এর এক বছর একদিবসীয় ক্রিকেটে অংশগ্রহণ করেন। ১৯৮৪ সালে লাহোরের গাদ্দাফি স্টেডিয়ামে পাকিস্তান দলের বিপক্ষে টেস্ট ক্রিকেটে অভিষিক্ত হন তিনি। অভিষেকেই নিজস্ব ৫ম বলে মোহসিন খানকে বোল্ড করেন। এরফলে তিনি টেস্টে তৃতীয় ভারতীয় হিসেবে প্রথম ওভারেই উইকেট লাভ করার সবিশেষ কৃতিত্ব দেখান। ১৯৮৫ সালে শ্রীলঙ্কায় তিন টেস্টে ১৪ উইকেট লাভ করেন। পরবর্তী মৌসুমে অস্ট্রেলিয়ায় অনুষ্ঠিত বিশ্ব সিরিজ কাপের লীগ পর্যায়ে অপরাজিত ৩৮* রান করে দলকে ফাইনালে নিয়ে যান। ১৯৮৬ সালে ইংল্যান্ড ক্রিকেট দলের বিপক্ষে দুই টেস্টে ১৬ উইকেট শিকার করেন। তন্মধ্যে বার্মিংহামে ১০ উইকেট লাভ করেন। দ্বিতীয় ইনিংসে তার খেলোয়াড়ী জীবনের সেরা ৬/৫৮ করেন যা অদ্যাবধি ভারতীয়দের মধ্যে সেরা বোলিং নৈপুণ্য। আঘাতপ্রাপ্তি তার ক্রিকেট খেলায় অন্তরায় হয়ে দাড়ায়। আঘাত থেকে মুক্ত হয়ে তিনি পরবর্তী তিন বছর কপিল দেবের সাথে উদ্বোধনী বোলার হিসেবে জুটি গড়েন। ১৯৮৭ সালের বিশ্বকাপ ক্রিকেটে চেতন শর্মা প্রতিযোগিতার ইতিহাসে প্রথমবারের মতো হ্যাট্রিক করেন। গ্রুপ-পর্বে তিনি একে-একে নিউজিল্যান্ডের কেন রাদারফোর্ড, ইয়ান স্মিথ এবং ইয়ান চ্যাটফিল্ডকে ৪২ ওভারের শেষ তিন বলে আউট করে এ কীর্তিগাঁথা গড়েন। ১৯৮৯ সালের নেহরু কাপে ইংল্যান্ডের বিপক্ষে স্মরণীয় ইনিংস খেলেন। ৩ নম্বরে ব্যাটিংয়ে নেমে ৯৬ বলে অপরাজিত ১০১* রান করে দলকে বিজয় এনে দেন। পরের খেলায় অস্ট্রেলিয়ার বিরুদ্ধে মনোজ প্রভাকরকে সাথে নিয়ে নিরবচ্ছিন্ন ৪০ রানের জুটি করেন ও ছক্কা মেরে দলকে জয়ী হতে সাহায্য করেন। ক্রিকেট খেলা থেকে অবসর নেয়ার পর চেতন শর্মা ধারাভাষ্যকার হিসেবে কাজ করেছেন। ২০০৪ সালে হরিয়ানার পাঁচকুলা এলাকায় ক্রিকেট একাডেমি প্রতিষ্ঠা করেন। সাবেক ভারতীয় ক্রিকেটার যশপাল শর্মা সম্পর্কে তার কাকা হন। ২০০৯ সালে বহুজন সমাজ পার্টির পক্ষ থেকে ফরিদাবাদ এলাকা থেকে লোকসভা নির্বাচনে প্রতিদ্বন্দ্বিতা করেছেন চেতন শর্মা। "World Cups – Hat Tricks"। Cricinfo. Retrieved 2009-11-02। "24th Match: India v New Zealand at Nagpur, Oct 31, 1987"। Cricinfo. Retrieved 11 July 2009। Christopher Martin-Jenkins, The Complete Who's Who of Test Cricketers ক্রিকেট বিশ্বকাপ ১৯৮৭ ক্রিকেট বিশ্বকাপ ক্রিকেট বিশ্বকাপের রেকর্ড তালিকা একদিনের আন্তর্জাতিক ক্রিকেটে হ্যাট্রিকের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে চেতন শর্মা (ইংরেজি) ক্রিকেটআর্কাইভে চেতন শর্মা (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
অভিকর্ষজ ত্বরণ

অভিকর্ষজ ত্বরণ ওপর থেকে পড়ন্ত বস্তুর বেগ বৃদ্ধির হার। অভিকর্ষের কারণে ওপর থেকে ছেড়ে দেয়া বস্তু ভূপৃষ্ঠের দিকে ধাবিত হয় এবং যতই ভূপৃষ্ঠের (তথা ভূ-কেন্দ্রের) নিকটবর্তী হয় এর পতনের বেগ বৃদ্ধি পেতে থাকে। পতনকালে প্রতি সেকেণ্ডে বেগ যতটুকু বৃদ্ধি লাভ করে তা-ই ‘অভিকর্ষজ ত্বরণ’ হিসেবে পদার্থ বিজ্ঞানে অভিহিত। অভিন্ন বস্তু তথা একই ভরের বস্তু পতনকালে পৃথিবীর বিভিন্ন স্থানে বিভিন্ন ত্বরণ পরিলক্ষিত হয়। ভূ-কেন্দ্রের নৈকট্যের কারণে ত্বরণ বৃদ্ধি পায়।পৃথিবীতে অভিকর্ষ ত্বরনের মান ৯.৮ মিটার/সেকেন্ড২। পৃথিবী ও অন্য যে কোন বস্তুর মধ্যে যে আকর্ষণ বল তাকে অভিকর্ষ বল বলা হয়। নিউটনের ২য় সূত্র অনুযায়ী বল প্রয়োগে বস্তুর ত্বরণ হয়। সুতরাং অভিকর্ষ বলের প্রভাবেও ত্বরণ হবে। সময়ের সাথে অভিকর্ষ বলের প্রভাবে ভূপৃষ্ঠে মুক্তভাবে পড়ন্ত বস্তুর বেগ বৃদ্ধির হারকে অভিকর্ষজ ত্বরণ (ইংরেজি: Gravitational acceleration) বলে। একে g দ্বারা প্রকাশ করা হয়। g = G M d 2 {\displaystyle \mathbf {g} ={GM \over d^{2}}} এখানে, G= মহাকর্ষ ধ্রুবক, M= পৃথিবীর ভর এবং d= পৃথিবীর কেন্দ্র হতে বস্তুর দুরত্ব যেহেতু অভিকর্ষজ ত্বরণ এক ধরনের ত্বরণ, সুতরাং এর মাত্রা হবে LT−2 এবং একক হবে ms−2 । অভিকর্ষজ ত্বরণের সমীকরণ থেকে দেখা যায় যে, এর ডান পাশে বস্তুর ভর (m) অনুপস্থিত। সুতরাং, অভিকর্ষজ ত্বরণ বস্তুর ভরের উপর নির্ভরশীল নয়। যেহেতু, G এবং M ধ্রুবক, তাই, g এর মান পৃথিবীর কেন্দ্র হতে বস্তুর মধ্যবর্তী দুরত্বের উপর নির্ভর করে। সুতরাং, বলা যায়, অভিকর্ষজ ত্বরণের মান বস্তু নিরপেক্ষ হলেও স্থান নিরপেক্ষ নয়। ভূপৃষ্ঠের বিভিন্ন স্থানে অভিকর্ষজ ত্বরণ নির্ণয়ের ক্ষেত্রে, g = G M r 2 {\displaystyle \mathbf {g} ={GM \over r^{2}}} যেখানে, r= পৃথিবীর ব্যাসার্ধ্য। যেহেতু, পৃথিবী সম্পূর্ণ গোলাকার নয় অর্থাৎ পৃথিবীর ব্যাসার্ধ্য সব জায়গায় সমান নয় তাই ভূপৃষ্ঠে স্থানভেদে অভিকর্ষজ ত্বরণের মানের পরিবর্তন দেখা যায় এবং এটি পৃথিবীর ব্যাসার্ধ্যর বর্গের ব্যস্তানুপাতে পরিবর্তিত হয়। মেরু অঞ্চলে পৃথিবীর ব্যাসার্ধ সবচেয়ে কম বলে সেখানে অভিকর্ষজ ত্বরণের মান সবচেয়ে বেশি (৯.৮৩২১৭ ms−2) হয়। বিষুবীয় অঞ্চলে ব্যাসার্ধ্য অপেক্ষাকৃত বেশি বলে অভিকর্ষজ তরণের মান অপেক্ষাকৃত কম (৯.৭৮০৩৯ ms−2) হয়। ক্রান্তীয় অঞ্চলে এর মান ৯.৭৮৯১৮ ms−2। ভূপৃষ্ঠের বিভিন্ন স্থানে অভিকর্ষজ ত্বরণের মান বিভিন্ন বলে ৪৫° অক্ষাংশে সমুদ্র সমতলে এর মানকে আদর্শ মান ধরা হয়। এ মান হল ৯.৮০৬৬৫ ms−2। হিসাবের সুবিধার্থে একে ৯.৮ ms−2 বা ৯.৮১ ms−2 ধরা হয়। নবম-দশম শ্রেণি (২০২০)। "তৃতীয়"। পদার্থবিজ্ঞান। জাতীয় শিক্ষাক্রম ও পাঠ্যপুস্তক বোর্ড বাংলাদেশ। পৃষ্ঠা ৮০।